本身只係經過K11打算去買菲律賓薯條食，朋友經過就問去唔去食韓國好出味嘅百味堂，聽講開左pop up shop，對於活於井底嘅我就唔知道係咩呢，一於試下咩東東。朋友話係韓國食過嘅係原味嘅最好食，因為價錢一啲都唔平，所以就兩個人share一個。到手已經覺得份量比想像中大份，而睇落雪榚都比較硬身，食落口亦都好有口感，奶味出得嚟又唔會太漏，雖然價錢比較貴，但都無後悔一試。另外餐牌上亦都有豆漿牛奶雪榚同抺茶雪榚，下次再經過K11就再去試下！